
Projekteerimistingimuste kinnitamine
(Balti jaama tupiktee nr 21, Balti jaama tupiktee nr 22, Balti jaama raudteelõigu nr 9 ja tupiktee nr 21 kontaktliini,  Balti jaama raudteelõigu nr 10 ja tupiktee nr 21 kontaktliini ümberehitamine)
	1. ASJAOLUD JA MENETLUSE KÄIK




29.03.2019. a taotles (linnavalitsuse dokumendiregistris taotluse nr 3393/1-14) Enefit Energiatootmine AS-le (registrikood 10579981) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Balti jaama tupiktee nr 21, Balti jaama tupiktee nr 22, Balti jaama raudteelõigu nr 9 ja tupiktee nr 21 kontaktliini,  Balti jaama raudteelõigu nr 10 ja tupiktee nr 21 kontaktliini ümberehitamiseks. 
Kavas on pikendada Elektrijaama tee 59 kinnistul olemasolevaid rööbasteid ja kontaktvõrke. Rööbasteed, kontaktvõrgud ja Elektrijaama tee 59 kinnistu kuuluvad Enefit Energiatootmine AS-le (registrikood 10579981). 

Keskkonnamõju hindamise ja keskkonnajuhtimissüsteemi seaduse (edaspidi: KeHJS) § 6 lõike 1 alusel ei kuulu Enefit Energiatootmine AS poolt taotletav tegevus olulise keskkonnamõjuga tegevuse alla, mille korral on keskkonnamõjude hindamine kohustuslik. 

KeHJS § 6 lõike 2 punkti 10 kohaselt peab otsustaja andma eelhinnangu, kas infrastruktuuri ehitamisel või kasutamisel on oluline keskkonnamõju.

Vabariigi Valitsuse 11. 09. 2005. a määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu”  § 13 punkti 3 alusel on infrastruktuuri ehitamise valdkonda kuuluvad tegevused, mille korral tuleb anda keskkonnamõju hindamise vajalikkuse eelhinnang, raudteeliini või raudteejaama rajamine, laiendamine või pikendamine.

Projekteerimistingimuste taotlusele on lisatud Eesti Energia AS keskkonna peaspetsialisti poolt tehtud

keskkonnamõju hindamise vajalikkuse eelhinnang. Keskkonnamõju hindamise vajalikkuse eelhinnangu põhjal ei ole ehitusprojekti koostamisel keskkonnamõju hindamise läbiviimine vajalik järgmistel põhjustel:
· Kavandatava tegevuse asukoht on Balti elektrijaama (edaspidi: BEJ) raudteejaam. Kuna tegevus toimub raudteejaamas ega välju selle piiridest, ei mõjuta kavandatav tegevus tundlikke alasid.
· Kavandatav tegevus ei mõjuta oluliselt keskkonda, praegu on BEJ raudteejaama rööbasteede kogupikkus 21703 m, tegevuse käigus lisandub sellele ~50 m.
· Kavandatava tegevusega ei kaasne olulist keskkonnamõju, kuna BEJ raudteejaama läbiva põlevkivi kogus sellest ei muutu, küll aga võimaldab see suurendada töötavate inimeste ohutust.
· Kavandatav tegevus toimub BEJ raudteejaamas, sellega ei muudeta raudteejaama töö põhimõtteid ega käideldava põlevkivi koguseid.
· Rööbasteede ja kontaktliinide pikendamiseks ehitustööde käigus kulub ressursse minimaalselt, kavandatava tegevuse valmimine ressursikasutust ei muuda.
· Kavandatavate ehitustööde käigus kasutatakse mõnevõrra energiat, tööde valmimine energiakasutust BEJ raudteejaamas ei muuda.
· Tegevuse käigus tekkivad jäätmed taaskasutatakse võimaluse korral kohapeal või antakse üle jäätmekäitlejale vastavalt Eesti seadusandluse nõuetele.
· Kavandatav tegevus ei suurenda elektrijaama avariiolukordade esinemise võimalikkust.

· Võimalikud hädaolukorrad ja käitumine nende korral on kirjeldatud BEJ hädaolukordade likvideerimise plaanis, kavandatav tegevus seda ei mõjuta.
· Kavandatav tegevus toimub BEJ tööstusterritooriumi piirides. BEJ tegevusalaks vastavalt keskkonnakompleksloale on energia tootmine - kütuse põletamine käitises, mille summaarne nimisoojusvõimsus on vähemalt 50 MW.
· Kavandatav tegevus toimub BEJ tööstusterritooriumi piirides, alal esinevate loodusvarade kasutus ei muutu.
· Kavandatav tegevus on suunatud töötajate ohutuse tõstmisele, tema ebasoodne mõju puudub.
· Kavandatav tegevus toimub BEJ tööstusterritooriumi piirides ja vastavuses käitise keskkonnakompleksloa tingimustele, vajalikud meetmed on kirjas Balti elektrijaama keskkonnakompleksloas.
· Tegevus ei suurenda elektrijaama keskkonnamõju, elektrijaama keskkonnamõju ulatust ega mõjutatava elanikkonna suurust, elektrijaama keskkonnamõju ilmnemise tõenäosust. 
· Tegevus ei mõjuta elektrijaama keskkonnamõju piiriülesust, Natura 2000 võrgustiku alasid, elektrijaama keskkonnamõju tugevust, kestust, sagedust ega pöörduvust. 
· Tegevuse enda koosmõju muude asjakohaste toimuvate või mõjualas planeeritavate tegevustega väljaspool BEJ puudub.

Narva Linnavalitsus nõustub Eesti Energia AS keskkonna peaspetsialisti järeldusega mitte algatada keskkonnamõju hindamist Balti jaama tupiktee nr 21, Balti jaama tupiktee nr 22, Balti jaama raudteelõigu nr 9 ja tupiktee nr 21 kontaktliini,  Balti jaama raudteelõigu nr 10 ja tupiktee nr 21 kontaktliini ümberehitamise ehitusprojekti raames.

Menetlusse on kaasatud Tarbijakaitse ja Tehnilise Järelevalve Amet, millega peavad raudteerajatise projekteerimistingimused olema kooskõlastatud vastavalt ehitusseadustiku § 88 lõikele 2.
29.03.2019. a saadeti Tarbijakaitse ja Tehnilise Järelevalve Ametile projekteerimistingimuste tingimuste eelnõu arvamuse avaldamiseks e-posti teel. 05.04.2019. a kooskõlastas Tehnilise Järelevalve Amet projekteerimistingimuste eelnõu.
	2. ÕIGUSLIKUD ALUSED



2.1  Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
2.2 Ehitusseadustiku § 31 lõike 1 kohaselt pädev asutus otsustab keskkonnamõju hindamise algatamise vajaduse ja projekteerimistingimuste andmise menetluse korraldamise avatud menetlusena.
2.3 Ehitusseadustiku § 88 lõike 1 kohaselt  raudteerajatise projekteerimistingimused on nõutavad käesoleva seadustiku lisas 1 nimetatud ehitusloakohustusliku raudteerajatise ehitusprojekti koostamiseks, välja arvatud raudteerajatise lammutamiseks.

2.4 Narva Linnavalitsuse Arhitektuuri – ja Linnaplaneerimise Ameti põhimääruse § 7 punkti 13 kohaselt Arhitektuuri- ja planeerimise osakonna üks põhiülesannetest on  ehitusliku projekteerimise lähteinformatsiooni väljastamine, sh projekteerimistingimuste ettevalmistamine ja esitamine linnavalitsusele vastuvõtmiseks.  
	3. OTSUS



	3.1  Mitte algatada keskkonnamõju hindamist Balti jaama tupiktee nr 21, Balti jaama tupiktee nr 22, Balti jaama raudteelõigu nr 9 ja tupiktee nr 21 kontaktliini,  Balti jaama raudteelõigu nr 10 ja tupiktee nr 21 kontaktliini ümberehitamise ehitusprojekti koostamisega.
3.2  Kinnitada projekteerimistingimused Balti jaama tupiktee nr 21, Balti jaama tupiktee nr 22, Balti jaama raudteelõigu nr 9 ja tupiktee nr 21 kontaktliini,  Balti jaama raudteelõigu nr 10 ja tupiktee nr 21 kontaktliini ümberehitamiseks järgnevalt:


	

	3.3 ÜLDNÕUDED 



3.3.1 Projekt koostada ja vormistada vastavalt projekti tellija poolt väljastatud lähteülesandele, Eesti Vabariigis kehtivates seadustes ja Narva Linnas kehtivates määrustes sätestatule ning Eesti Standardite ja projekteerimisnormidega ettenähtud nõuetele. Projekti koostamisel tuleb muuhulgas juhinduda raudteeseadusest, ehitusseadustikust, seadme ohutuse seadusest,

majandus- ja kommunikatsiooniministri 04.12.2012. a määrusest nr 77 „Tava- ja

kiirraudteesüsteemi koostalitluse tehniliste kirjelduste kohaldamise kord1“, teede- ja sideministri 09.07.1999. a määrusest nr 39 „Raudtee tehnokasutuseeskirja kinnitamine“ ja selle lisadest, majandus- ja taristuministri 17.07.2015. a määrusest nr 97 „Nõuded ehitusprojektile“.

3.3.2 Projekt peab olema koostatud või kontrollitud pädeva isiku poolt, kes vastab ehitusseadustiku §-des 23, 24, 25 sätestatud tingimustele.

3.3.3 Asendiplaan esitada geodeetilisel alusplaanil. Asendiplaani aluskaardiks peab olema võetud aktualiseeritud olemasolevat situatsiooni tõeselt kajastav geodeetiline alusplaan, mis on mitte üle ühe aasta vanune. Asendiplaanil näidata projekteeritava ala piirid, olemasolevate ja projekteeritavate välisvõrkude asukohad ja nende tingmärgid, raudtee ja tehnovõrkude kaitsevööndid ja nende tingmärgid, projekteeritavate ehitiste mõõtmed ja olulised tehnilised näitajad jne. 

3.3.4 Projekteerijal võtta raudtee ja tehnovõrkude kaitsevööndite valdajatelt, maaomanikult, projektiga vaadeldavate raudteerajatiste omanikult nõusolek ehitustööde läbiviimiseks. Projekt kooskõlastada projekti tellijaga.

	

	4.  RAKENDUSSÄTTED




4.1    Käesolevad projekteerimistingimused on kehtivad kuni 16.04.2024. a.
4.2    Käesolev korraldus jõustub alates teatavakstegemisest.

4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

